【世界觀】華禮納志切摘光彩
2024年04月12日 19:00
東網電視
更多新聞短片
「摘光彩」進擊草上女皇錦標。(圖片:Getty Images)
冠軍練馬師華禮納響今屆草上女皇錦標4路興兵,除咗派出上屆盟主「愛天仙」,仲安排「摘光彩」、「馨逸自成」同埋「名酒夫人」3匹4歲馬攜手出擊。今季復出兩戰全勝包括G1古摩亞經典大賽嘅「摘光彩」,被視為奪標大熱。華禮納話佢刻意部署「摘光彩」集中火力跑只供雌馬參加嘅分齡讓磅大賽,憑佢嘅級數同狀態,今次賽事面對條件差唔多嘅雌馬,基本上實食冇黐牙。
愛天仙回師一哩有把握
至於衞冕嘅「愛天仙」,華禮納認為舊年係6歲馬女大熟大勇嘅一季,雖然響5個月前仲贏緊路程2000米嘅G1冠軍錦標,但依家嘅身形更似一匹一哩馬,所以最終棄爭女皇伊利沙伯錦標,回師1600米大賽。